จับตาข่าวเกาหลีเหนือเมินคำเตือนยิงขีปนาวุธกระทบตลาดทุน
เกาหลีใต้แฉ เกาหลีเหนือเมินคำเตือนยิงยิงขีปนาวุธพิสัยไกล นักวิเคราะห์คาดกระทบตลาดภูมิภาคผันผวนระยะสั้น
7 ก.พ. 2559

กระทรวงกลาโหมประเทศเกาหลีใต้ เปิดเผยข้อมูลล่าสุดว่า (7 ก.พ.) ว่าประเทศเกาหลีเหนือได้ยิงขีปนาวุธพิสัยไกลแล้ว หลังมีการคาดการว่าเกาหลีเหนือจะมีการยิงขีปนาวุธช่วงวันที่ 8-25 ก.พ. นี้ โดยประเทศเกาหลีใต้และประเทศญี่ปุ่นได้ออกมาส่งคำเตือนว่า “การกระทำดังกล่าวจะเป็นการคุกคามสันติภาพในคาบสมุทรเกาหลี”
ขณะที่ทางการเกาหลีเหนือ อ้างว่า การดำเนินการดังกล่าว เป็นเพียงการส่งดาวเทียมสังเกตการณ์ขึ้นสู่วงโคจรเท่านั้น ไม่ใช่การยิงขีปนาวุธแต่อย่างใด ด้านนักวิเคราะห์คาดการณ์ว่า ความกังวลต่อกรณีดังกล่าวอาจส่งผลให้ตลาดในภูมิภาคเกิดความผันผวนได้ในระยะสั้น